Свободна практика

Онлайн обучение по ефективни работни срещи
2018-06-29 15:30 - 17:30 (Europe/Helsinki) | online
Лекторите на практическото онлайн обучение ще ви покажат как да подобрите организационната култура на екипа си и да повишите ефективността на срещите, в които участвате в офиса, на публични събития и представяния. Ще разгледат и основни принципи за по-добра комуникация и за ангажиране на участниците.
За кого е предназначено събитието

За фрийлансъри и мениджъри, които управляват екипи, предприемачи и собственици на бизнеси, които участват в бизнес преговори и публични събития.

Лектори

Анна Димитрова и Антон Вълков са практици в международната мрежа на Art of Hosting, с опит в организирането и воденето както на редовни екипни срещи в малък формат, така и на формати с над 100 човека. Екипът работи със Салвис Фарма, Асоциация Родители, Фондация Пловдив 2019, Европейска комисия, ИКЕМ, Българска асоциация за управление на хора и други.

Вход платен, с предварителна регистрация.

Безплатен уебинар: Как да структурираме презентацията си
2018-08-04 11:00 - 12:00 | online
Безплатен уебинар за всички между 17 и 30 г., които имат нужда и желание да се научат да правят по-добри презентации и да говорят пред публика.
За кого е предназначено събитието

За фрийлансъри, работещи в сферата на маркетинга, ПР, услугите и продажбите, ученици и студенти, на възраст от 17 до 30 г.

Лектор

Александър Куманов, основател на Фондация 42

Вход безплатен, с предварителна регистрация. За да участвате, ви трябват задължително камера и микрофон. Необходимо е да инсталирате и плъгин на браузъра или приложение на телефона си.

Конкурс „Журналистика за развитие“
2018-08-13 08:00 - 2018-09-01 23:30 | online
Конкурсът „Журналистика за развитие“ е за журналисти с принос в обективното и качествено отразяване на актуални проблеми, свързани с българската и европейската политика за развитие, целите за устойчиво развитие на ООН и залегналите в тях теми.
За кого е предназначено събитието

Журналисти от електронни, печатни или онлайн медии, които работят в сферата на образованието, здравеопазването, правата на човека, равнопоставеността между половете и доброто управление

Жури

Комисия от представители на Министерство на външните работи и Българска платформа за международно развитие ще избере четирима журналисти, които са представили медийни продукти с получена най-висока оценка.

Вход безплатен, кандидатства се до 1 септември 2018 г. с до 3 медийни продукта – новини и аналитични статии, програми на медии с национално или регионално покритие, включително печатни и електронни публикации, радио, телевизионни програми. Те се изпращат заедно с попълнен формуляр за участие на адрес: bgpresidencyeu@bpid.eu
Критериите за оценка са описани на сайта на организатора. Официалната церемония по награждаването ще се проведе на 27 септември 2018 г. в Дома на Европа (ул. „Георги С. Раковски“ 124), гр. София.
Конкурсът се осъществява в рамките на проект „Граждански диалог за развитие”, който се реализира от Българска платформа за международно развитие (БПМР) с финансовата подкрепа на Европейската комисия във връзка с Българското председателство на Съвета на Европейския съюз.

Среща с рекламистите Йордан Жечев и Мартин Димитров
2018-08-16 19:00 - 22:00 | The Smarts, ул. Странджа 58, София
Това е първата среща по проекта на инициативата Praktika, който има за цел да да представи опита на утвърдени рекламисти в България. Първи ще бъдат Йордан Жечев (творчески директор на guts&brains DDB) и Мартин Димитров (творчески директор на Nitram). Домакин на срещата е Радослав Бимбалов от агенция The Smarts.
За кого е предназначено събитието

За фрийлансъри и професионалисти рекламисти и специалисти по ПР.

Лектори

Йордан Жечев (творчески директор на guts&brains DDB) и Мартин Димитров (творчески директор на Nitram).

Вход безплатен. Прочетете повече за инициативата. Събитието ще се предава онлайн.

Безплатен уебинар: HubSpot за продажби
2018-08-30 16:00 - 17:00 | online
Уебинарът представя възможностите на HubSpot – маркетинг и продажбен инструмент. Иван Бондоков ще ви разкаже как с HubSpot можете да повишите екипната ефективност, да организирате контактите си, да увеличите продажбите си, с какво този инструмент е различен от други CRM-софтуери.
За кого е предназначено събитието

За ИТ специалисти, собственици на малък и среден бизнес, за фрийлансъри в сферата на продажбите и маркетинга.

Лектор

Иван Бондаков е съосновател на Limacon Marketing и Limacon Event Center. Limacon Marketing е първия Sales Solution Partner на HubSpot за България.

Вход безплатен, със задължителна предварителна регистрация. Местата за уебинара са ограничени до 50. Един ден преди уебинара записалите се ще получат линк на мейла си.

Лично за личния блог с Мария Илиева
2018-10-10 10:00 - 2018-10-31 17:00 | Her Startup онлайн платформа, Bulgaria
Това е второто издание на онлайн семинара на тема „Изграждане на личен блог с Мария Илиева“. Съдържанието е разделено на 5 модула, плюс 1, специално за ПР агенции и клиенти. Темите обхващат нуждата от блог, създаване на съдържание и управление на медията, връзки с партньори и клиенти.
Курсът предлага над 18 часа информация за изграждане на личен блог, структурирана под формата на подкасти, pdf файлове, предизвикателства, онлайн дискусии и лични онлайн консултации в затворена Фейсбук група.

За кого е предназначено събитието

За блогъри, ПР специалисти.

Лектор

Мария Илиева е един от първите блогъри у нас. Освен автор на LaMartinia, e създател и на платформата за лични истории Parentland.bg.

Вход платен, с предварителна регистрация.

Курсът е наличен за закупуване до 9 октомври и стартира на 10 октомври.
Таксата от 249 лв. се заплаща по банков път.

Епизод №100 на подкаста „Свръхчовекът с Георги Ненов“
2018-10-22 19:00 - 22:00 | онлайн, Bulgaria
В епизод №100 на подкаста „Свръхчовекът с Георги Ненов“ създателят му Георги Ненов ще представи трима от досегашните си гости – Стойне Василев, Александър Николов и Никола Томов. Темата на подкаста е „Как да създадеш свой собствен проект?“.
За кого е предназначено събитието

За фрийлансъри, блогъри, за собственици на бизнеси, за всички, които търсят вдъхновение и съвет как да развиват свой личен проект

Лектори

Стойне Василев е собственик на SmartMoney.bg. Автор е на книгата „Умни пари“.
Александър Николов е автор на книгите „Бизнес растеж” и „Нагласа за резултати“. Собственик на сайта Doubleyourbusiness.bg.
Никола Томов е онлайн фитнес треньор и съосновател на Aesthetic Science.

Разговорът може да се чуе на платформата на „Свръхчовекът с Георги Ненов“.

Конкурс Entrepregirl v 5.0
2018-10-31 - 2018-11-15 | online
Петото издание на първия български конкурс, насочен към развиване на предприемачеството сред младите момичета, Entrepregirl, набира участнички. През последните четири години конкурсът мотивира над 200 български момичета да споделят идеите си със света. За първи път Entrepregirl е отворен и за международни участници.
За кого е предназначено събитието

За фрийлансърки и жени предприемачи на възраст от 16 до 25 години, с идея в сферата на социалната икономика, дигиталната индустрия, културата или всякакъв друг бизнес.

Лектори

На 12 декември 10-те момичета с най-високи резултати ще представят идеите си във виртуална live-pitching сесия пред международно жури.

Вход безплатен. Краен срок за кандидатстване – 15 ноември 2018 г. чрез платформата на страницата на конкурса: www.entrepregirlbg.com

Безплатен курс „Building Digital Branding“
2019-02-08 19:00 - 2019-03-01 19:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Безплатното обучение включва лекции по темата как се изгражда стратегия за дигитално присъствие и дигитален брандинг – въведение, основни елементи на бранда и принципи за изграждане на бранд в традиционна среда. Жюстин Томс ще сподели своя опит в изграждането на търговска марка в традиционна и в онлайн среда.

За кого е предназначено събитието

За фрийлансъри, работещи в сферата на маркетинга, рекламата, ПР, услугите и продажбите, собственици на малък и среден бизнес, студенти.

Лектор

Жюстин Томс е автор на 14 книги по дигитален маркетинг. Преподавател по онлайн комуникации – маркетинг и ПР и интернет медии в НБУ и частни колежи.

Вход безплатен, с предварителна регистрация. Крайният срок за записване за курса е 6 февруари 2019 г.

Местата за присъствената форма на обучението са ограничени. Занятиятата се провеждат всеки петък от 19:00 до 22:00 ч. в зала Code Ground в сградата на SoftUni.
Онлайн формата на курса дава достъп до всички видео лекции и материали от курса.
Обучението завършва с проектно задание. Желаещите да се явят на изпита ще получат сертификат от SoftUni Digital, ако оценката им от изпита е над Много добър (5.00).

Регистрация за Академия за иновации 2019
2019-02-25 - 2019-04-30 | онлайн, Bulgaria
Стартира регистрацията за участие в Академия за иновации 2019. На 10-11 май в НДК ще се проведе 5-о издание на хакатона за студенти.
Участниците имат 24 часа, за да разработят своите идеи по една от петте теми с подкрепата на ментори. Разработките са във формата на кратки презентации и демо версии на продукти и услуги.
Голямата награда е 10 000 лв. Още две идеи ще бъдат отличени със специални предметни и парични награди.
За кого е предназначено събитието

За студенти

Лектори

Жури и ментори от различни бизнеси и неправителствени организации.

Вход безплатен, с предварителна регистрация.
Вижте подробна информация за темите на проектите.

Обучение по Instagram Marketing
2019-03-08 19:00 - 2019-04-05 22:00 | Software University, Учебна зала Deep Web, ул. "Тинтява" 15-17, ет. 1, София, Bulgaria
Майсторският клас дава познания за използване на Instagram платформата за бизнес цели. Курсът включва лекции и дискусии относно създаването и управлението на профил/бизнес профил, практически съвети за създаване на съдържание. Лекторите ще покажат и как се прави мобилно- и фотозаснемане, как се управляват рекламни кампании.
За кого е предназначено събитието

За фрийлансъри в сферата на маркетинга, рекламата, ПР специалисти, бранд мениджъри, social media специалисти, инфлуенсъри

Лектори

Основен лектор е Петър Владимиров – Client Service Director & Partner в дигитална агенция Interactive Share.
Гост лектори са Вера Гоцева-Ломовера – професионален фотограф и специалист по заснемане с мобилно устройство; Велизар Величков, експерт по Facebook и Instagram реклама; Станимира Радева и Елизабет Александрова, специалисти по дигитална реклама.

Вход платен в две форми на обучение – присъствено и онлайн, с предварителна регистрация

Присъствените занятията се провеждат всеки петък от 19:00 до 22:00 ч. в зала Code Ground в сградата на SoftUni. Цена: 180 лв.
Онлайн форма на обучение се провежда всеки петък от 19:00 до 22:00 ч. Цена:160 лв.

Курсът завършва с изпит под формата на курсов проект. Желаещите да се явят на изпита, ще получат официален сертификат от SoftUni Digital, при оценка над Много добър (5.00).

Семинар „Vlogging - Видеото като мощен маркетингов инструмент“
2019-03-17 09:00 - 20:00 | Networking Sofia: Premiun Coworking Spaces, Ул. Г.С. Раковски 25, София
Влогърът Трифон Михайлов щe ви въведе в създаването на видео съдържание онлайн. Той ще представи основите и концепцията на медията, ще даде съвети за заснемането с камера, при обработката на видео, споделянето, таргетирането на аудитория.
За кого е предназначено събитието

За влогъри, за маркетинг и ПР специалисти, за предприемачи

Лектор

Трифон Михайлов е предприемач и първият live streamer в България. Всеки ден в 12:15 часа предава пряко от ФБ профила си.
Вход свободен, с предварителна регистрация. Предвидено е включване на живо от обучението.

Eventex Creative Week
2019-03-18 19:00 - 2019-03-26 20:00 | online
Eventex Creative Week е поредица от онлайн събития за професионалисти в събитийния мениджмънт. В програмата са включени срещи с повече от 30 лидера на мнение в сферата, обсъждания на повече от 40 конкретни бизнес казуса, дискусии. Засегнати са теми като използването на технологиите в събития и нови формати, как да привлечете публика, тенденции и включване на инфлуенсъри в маркетинга. На 26 март всички участници ще могат да наблюдават церемонията по връчванието на 9-те награди Eventex.
За кого е предназначено събитието

За фрийлансъри и професионалисти в областта на събитийния мениджмънт.

Лектори

Вижте пълната програма на поредицата.
Достъп свободен, с предварителна регистрация.

Founder Institute Online Info Session
2019-04-25 09:30 - 10:30 | online
Екипът на акселераторската програма ще разясни как се кандидатства за участие в нея, какви са възможностите за подкрепа на бизнес идеи. Онлайн сесиите са подходящи и за създаване на контакти с други предприемачи, които търсят съмишленици.
За кого е предназначено събитието

За начинаещи преприемачи, за собственици на малък и среден бизнес.

Лектори

Експерти на Founder Institute.

Вход безплатен, с предварителна регистрация.
Едночасовите онлайн сесии продължават и на 30 април, 9 и 14 май. За точните часове вижте програмата на събитието.

Печели и живей като фрийлансър - онлайн видео курс
2019-04-30 08:00 - 2019-09-26 17:00
Онлайн видео курсът „Как да успеем на свободна практика“ съдържа 37 видеа и много помощни материали, които да свалиш и да използваш веднага в работата си като фрийлансър.

Научи какво ти е необходимо, за да започнеш работа и как да го подготвиш.
Разбери как да използваш всичко подготвено, за да привличаш и задържаш клиенти.
Следвай 2-3 прости правила, за да имаш време за работа, семейството си, хобита и почивка.

Постави основите на твоята печеливша свободна практика. Работи и живей спокойно като фрийлансър.

Лектор
Лектор съм аз – Иванка Могилска – създател на блога „Свободна практика“ и фрийлансър с над 10 години опит.
Всички стратегии, съвети и препоръки в курса са създадени на базата на реални казуси от моята практика. С тях ще изградиш твоята свободна практика, независимо дали си преводач, дизайнер, копирайтър, IT специалист или си избрал да се развиваш в друга сфера.

Очаквани резултати

По-високи и стабилни доходи.
Привличане на качествени клиенти и успешно водене на преговори.
Достатъчно време за работа и повече време за семейството и хобито ти.

Виж подробната програма на курса.
Цена: 80 лв.
Срещу тази сума получаваш непрекъснат достъп до курса, както и до всички негови промени, допълнения и обновления за в бъдеще.
Регистрирай се, за да получиш банкови данни. След като плащането ти бъде отчетено от банката, ще имаш достъп до курса.

Нощ на литературата 2019
2019-05-15 18:00 - 22:00
На 15 май за осми път в България се организира Нощ на литературата. Актьори, радио- и телевизионни водещи, музиканти, популярни личности ще четат съвременни български автори в превод на различни европейски езици. Инициативата се провежда в София, Пловдив, Варна, Бургас, Велико Търново, Добрич, Ловеч, Русе, Стара Загора и Шумен. Записите ще бъдат публикувани във Фейсбук на профила на Нощ на литературата / Literature Night.
За кого е предназначено събитието

За хора, които обичат книгите.

Кой ще чете

Моля следете програмата на събитието във Фейсбук.

Вход свободен.

Курс „E-commerce“
2019-06-04 19:00 - 2019-06-29 22:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
В курса, който се провежда присъствено и онлайн, ще се преподават основи на eлектронната търговия (E-commerce). Участниците ще научат как да планират, анализират и развиват онлайн магазини, какъв бизнес модел да прилагат. Ще се обучават по маркетинг и реклама.
За кого е предназначено събитието

За предприемачи, търговци, маркетинг специалисти

Лектор

Димитър Савов е маркетинг специалист. Има успешни дигитални кампании в 65 различни държави. Основател е на агенция за дигитален маркетинг Startup Master, която е Premier Google Partner.

Вход платен, с предварителна регистрация до 2 юни. Крайната оценка от курса се формира с курсов проект. Участниците с оценка над Много добър (5.00), ще получат официален сертификат от SoftUni Digital.

Такса за присъствена форма на обучение – 180 лв.
Такса за онлайн форма на обучение – 160 лв.

Лекция „Фрийленсинг в Upwork: как да стартираш като графичен дизайнер?“
2019-06-14 19:00 - 20:30 | Software University, Учебна зала Deep Web, ул. "Тинтява" 15-17, ет. 1, София, Bulgaria
Йълдъз Алиджикова ще разкаже за своя опит в Upwork – една от най-големите платформи за свързване на фрийлансъри с клиенти. Тя ще сподели стратегии, които помагат да привличате по-добри проекти с по-платежоспособни клиенти, примерни ситуации и казуси при работа с клиенти.
За кого е предназначено събитието

За фрийлансъри графични дизайнери, копирайтъри, експерти по дигитален маркетинг, ИТ специалисти

Лектор

Йълдъз Алиджикова се занимава с графичен дизайн на свободна практика от близо 3 години. Работила е с над 150 клиента от различни държави.

Вход свободен, с предварителна регистрация.

Курс по ПР комуникации
2019-09-03 19:00 - 2019-09-12 22:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Курсът ви помага да развиете уменията си за изграждане на успешни връзки с обществеността за бизнес цели. Максим Бехар ще покаже техники за ползване на традиционните ПР практики в дигиталната реклама. Ще обясни как се създава атрактивно съдържание, успешни ПР стратегии и как да измервате успеха.

За кого е предназначено събитието

За фрийлансъри в областта на връзките с обществеността, блогъри, автори на съдържание

Лектор

Максим Бехар е управител на M3 Communications Group Inc. и международен експерт в областта на връзките с обществеността.

Вход свободен, със задължителна регистрация.
Крайният срок за записване за курса е 1 септември 2019. Занятиятата се провеждат всеки вторник и четвъртък от 19:00 до 22:00 ч. или онлайн. Обучението завършва с практическо задание. Желаещите да се явят на изпита ще получат официален сертификат от SoftUni Digital, ако оценката им от изпита е над Много добър (5.00). Изпитът се заплаща.

Bulgarian Digital Week Plovdiv 2019
2019-09-23 09:30 - 2019-09-26 14:00 | Конгресен център, Международен панаир, бул. "Цар Борис III Обединител" 37, Пловдив
Седмицата на дигиталните технологии в България е част от Есенния технически панаир в Пловдив. Събитието ще се излъчва на живо, онлайн. Програмата включва повече от 30 тематични конференции, мастър класове и събития с близо 200 лектори. Основните теми са:

трансформации в бизнеса,
дигитален маркетинг,
блокчейн,
логистика,
онлайн комуникации,
цифровизацията в търговията на дребно,
дигиталното бъдеще и хуманния облик на иновациите.

За кого е предназначено събитието

За фрийлансъри в онлайн търговията, комуникации и бизнес

Лектори

Стойне Василев, Георги Ненов, Христо Христов, Никола Минков и др.

Запознайте се с пълната програма на събитието.
Участието във всяка една от конференциите е безплатно след предварителна регистрация до 10 септември. Регистрацията не запазва място в залата.

Резервация на седящо място на конференцията – 30 лв. без ДДС до 10 септември.
След 10 септември стойността на билета е 50 лв. без ДДС за конференцията, при наличие на свободни места.

Онлайн конференция „Бизнес растеж: как да развиете своя бизнес с работещи стратегии“
2019-10-04 08:00 - 2019-10-11 22:00 | online
В продължение на една работна седмица петима преприемачи и специалисти в различни бизнес области ще споделят съвети и стратегии, от които да изградите вашите идеи и подходи за повече клиенти и приходи в бизнеса. Темите включват позициониране на пазара, ценообразуване, имейл маркетинг, ФБ реклами, B2B процеси за продажби. Всеки ден ще бъде показвано по едно интервю.
За кого е предназначено събитието

За бъдещи и настоящи предприемачи, фрийлансъри

Лектори

Александър Николов, Стойне Василев, Иван Цукев, Стилиян Запорожанов, Георги Държанлиев и Лазар Радков. Темите на разговорите с тях четете на сайта на събитието.

Вход безплатен, с предварителна регистрация.

Курс „Content marketing“
2019-10-29 19:00 - 2019-11-15 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Искаш ли да започнеш да изграждаш съдържание, което да привлича правилната аудитория? А наясно ли си как да я подтикнеш да се връща отново и отново към уеб сайта ти? Курсът „Content marketing” ще отговори на тези и на много други въпроси.
Продължителността му е 3 седмици. След приключването му ще можеш да:

разграничаваш различните типове текстове;
планираш и създаваш успешни маркетинг стратегии;
създаваш лендинг страници, които постигат своята цел.

В края на обучението полагаш изпит. Ако оценката от него е достатъчно висока, получаваш сертификат.
Можеш да избереш между присъствена и онлайн форма.

За кого е предназначено събитието

За начинаещи копирайтъри, блогъри, маркетолози, фрийлансъри и предриемачи, които се стремят да изградят лоялна аудитория.

Лектор

Василена Вълчанова е маркетинг консултант с над 10-годишен опит в изграждането на маркетинг стратегии. Тя поддържа и личен блог за дигитални стратегии и онлайн маркетинг.

Входът е платен, с предварителна регистрация.
Цената се определя в зависимост от формата на обучение:

присъствена – 190 лв.;
онлайн – 170 лв.

Обучение „Google Ads Маркетинг“
2020-01-06 19:30 - 2020-01-26 20:30
Посети курса, ако искаш да разбереш повече за създаването и управлението на рекламни кампании в Google.
Ще научиш:

как да подбираш ключови думи в AdWords;
как да създаваш рекламни кампании и да подбираш правилните инструменти за тях;
какви са спецификите при таргетирането в Google и др.

Разгледай програмата, за да разбереш с какво още може да ти е полезно обучението.
Курсът е разделен на две нива. Първото е онлайн, а второто – присъствено. Ориентацията му е изцяло практическа – можеш да приложиш наученото веднага.
За кого е подходящо събитието

За начинаещи маркетолози.

Лектор

Ивелина Ансарова е специалист и лектор в сферата на дигиталния маркетинг. Част от екипа на агенция „Accella Digital“.

Входът е платен, с предварителна регистрация.

Онлайн разговор на тема „Нови дигитални професии: живот на път, работа в раницата“
2020-03-20 19:00 - 21:00
Ако си специалист на свободна практика, сигурно ще ти е интересно да чуеш историята на Милена Александрова. Тя ще ти разкаже как успешно съчетава работата като фрийлансър с пътуването.
Милена създава съдържание за сайтове. Установила се е във Франция, но посещава и най-отдалечените кътчета на света. Този начин на живот ѝ носи удовлетворение. Ако пътешествията са твоята страст и искаш да избягаш от стандартното работно време, гледай събитието онлайн. То ще се проведе в празната зала на „Клуба на пътешественика“, ще бъде заснето и качено на платформа. За да получиш известие при публикуването му, заяви присъствието си.
Милена споделя:

защо и как е започнала да работи за себе си;
как намира своите клиенти.

По време на събитието тя ти дава повече информация относно данъците, осигуровките, визите и работата от различни часови зони.
Разказва ти какви са трудните моменти на един фрийлансър-пътешественик и как се справя с тях.

За кого е подходящо събитието

За бъдещи и настоящи фрийлансъри, както и за всички, които искат да съчетават успешно работата с пътуванията.

Входът е свободен.

Онлайн събитие „Да хакнем кризата“
2020-03-27 18:00 - 2020-03-29 18:00
Вече повече от седмица си затворен у дома. Надяваш се епидемията да отмине по-скоро и животът да се върне към нормалния си ритъм. Дотогава обаче не си съвсем без ход.
Ако имаш интересна идея, която може да помогне на всички нас в борбата с коронавируса, включи се в онлайн събитието „Да хакнем кризата“.
Дори и да нямаш такава, но мислиш, че си добър в своята област и вярваш, че познанията ти могат да са полезни, заяви участие. Така ти не само можеш да дадеш своя принос за обществото, но и да спечелиш парична награда.
Какво се изисква да от теб?
Работиш в малък екип (2-6 души). Ти и отборът ти споделяте своята иновативна идея, която можете да реализирате практически. Тя трябва да е насочена към:

спасяването на животи;
спасяването на общности и групи от хора;
спасяването на бизнеси.

Имаш 48 часа. Хакатонът започва в петък в 20.00 часа и завършва в неделя в 12.00 часа. През това време получаваш съдействие и от менторите в проекта. Разгледай програмата на събитието, за да видиш как ще протече уикендът ти, ако решиш да участваш.
В края на състезанието най-добрите проекти си разделят наградния фонд от 15 000 лв. Отборите получават и непарични награди, които ще подпомогнат реализирането на проектите.
За кого е подходящо събитието

За всички, които имат идеи относно борбата с коронавируса.

Събитието е безплатно, с предварителна регистрация.

Онлайн обучение „Facebook реклама за НЕспециалисти“
2020-03-27 19:00 - 21:00
Имаш малък бизнес и се налага да се справяш сам с пускането на Фейсбук рекламата за него. Възползвай се от това онлайн обучение, за да научиш кои са най-често допусканите грешки при рекламата в социалната мрежа и как още сега да оптимизираш своята кампания.
Ще разбереш и как да:

създаваш въздействащи текстове;
определяш целевата си аудитория;
подбираш най-подходящия тип кампания за своя бизнес;
анализираш резултатите.

Ако имаш въпроси след всичко научено, можеш да ги зададеш на лектора.
За кого е подходящо събитието

За собственици на бизнес, фрийлансъри и начинаещи маркетолози.

Лектор

Петя Владимирова е собственик на дигитална агенция toomuchinfo.bg. Има над 10 години опит в управление на рекламните кампании във Фейсбук.

Събитието е без такса за участие и се провежда онлайн. Нужна е предварителна регистрация.

Безплатна консултация с дизайнер, онлайн
2020-04-01 - 2020-04-30
Всяка първа сряда на месеца в блога „Свободна практика“ можеш да се консултираш с дизайнера Любомира Попова по дизайнерски въпроси, свързани с твоя блог, сайт, фирмена идентичност, рекламни материали.
Задаваш ѝ въпроса в коментарите под статията „Как и защо да съставите бриф, ако правите сайта си сами“ и тя ти отговаря. За месец април няма ограничение на броя въпроси. Когато и да я попиташ, Люба ще е на линия, за да ти помогне.

Коя е Любомира Попова и какъв е нейният професионален опит
Тя е уеб дизайнер на свободна практика и художник-сюрреалист с артистичен псевдоним Fineluart. Специализирала се е в изработката на WordPress сайтове и визии за уеб. Занимава се с дизайн повече от 17 години. Работила е за доста рекламни фирми и агенции. Създавала е визии за почти всички рекламни среди – външна, печатна, уеб, digital, TV. Работи основно с малки бизнеси в сферата на услугите, макар през годините да е правила реклами за представители на почти всички сфери.
Професионалните ѝ интереси включват и дигитален маркетинг, графичен дизайн, социални медии. Това ѝ дава възможност да вижда уеб сайтовете не само като дизайн, а като част от визуалната комуникация между бранда и потребителя.
Консултацията е безплатна. Възползвай се и сподели възможността с приятели, колеги, партньори.

Онлайн обучение „Стъпка напред: уъркшоп за развиване на личен бранд“
2020-04-04 10:00 - 2020-04-05 17:30
Искаш да развиеш своя личен бранд? Знаеш ли откъде да започнеш? Ако не си изяснил за себе си каква е следващата крачка, която трябва да предприемеш, това обучение ще ти помогне да го направиш.
Събитието се провежда онлайн – под формата на 3 уебинара и индивидуална консултация. Включи се в него, за да разбереш:

къде се намираш в момента и какво да промениш, за да постигнеш целите си;
каква е твоята отличителна черта и как да я превърнеш в полза;
как да определиш аудиторията си;
как да представиш себе си и услугите си.

Гост-лекторът Силвина Фурнаджиева споделя с теб своите съвети.
Уъркшопът ти помага да си изясниш кои са клиентите ти, как да достигнеш до тях и как да им бъдеш максимално полезен със знанията и опита, които имаш.
По време на обучението получаваш не само полезна информация, но и взимаш участие в дискусии и практически упражнения.

За кого е подходящо събитието

За хората, които са наясно, че искат да развиват личен бранд, но не знаят как да го направят.

Лектори

Лили Георгиева помага на хората да открият с какво искат да се занимават и да променят дейността си. Учи ги как да развиват успешно личния си бранд. Автор е на книгата за кариерна промяна „От любов към себе си“ и създател на методологията за кариерна промяна „Устрем“.
Силвина Фурнаджиева е основател на „Супер продуктивност“. Тя помага на стартиращи бизнеси да развият своите проекти и на утвърдени компании да повишат ефективността си.

Входът е платен, с предварителна регистрация.

Ако заплатиш до 27 март, цената е 189 лв. От 28 март до 03 април – 209 лв.

Практически съвети за кариерно развитие - онлайн обучение
2020-04-07 19:30 - 20:30
В началото на своята кариера си. Поставяш си цели, преследваш ги. Може би имаш нужда от дългосрочен и последователен план за твоя професионален път? Ако е така, вземи участие в онлайн обучението.
По време на събитието разбираш кои са най-често срещаните грешки при кариерното планиране. Лекторът споделя с теб своя опит и ти дава конкретни насоки как да начертаеш ясен план за твоето професионално израстване.
За кого е подходящо събитието

За всички, които искат да изградят ефективен кариерен план.

Лектор

Марин Димитров е част от „Uber Engineering“. Марин и екипът му отговарят за обработката на финансова информация и документи за над 100 милиона потребителя в целия свят.

Събитието е безплатно, с предварителна регистрация.

Начално обучение по предприемачество
2020-04-08 13:30 - 15:30
Имаш интерсна бизнес идея, но все не ти остава време да я обмислиш в детайли? По време на пандемията вероятно имаш тази възможност. Направи и следващата крачка, запиши се за онлайн обучението, организирано от фондация „Каузи“.
От уебинара научаваш повече за:

различните предприемачески подходи;
видовете предприемачи;
митовете относно започването на свой бизнес;
генерирането на идеи.

За кого е подходящо събитието

За всички, които имат бизнес идеи, но не знаят откъде да започнат осъществяването им.

Входът е безплатен, с предварителна регистрация.

Обучението се провежда в платформа „ZOOM“. Ако заявиш участие, организаторите ти изпращат линк за вход.
